als_Latn dik_Latn sag_Latn
Më shumë se një vit pas arrestimit të tij, Kim Dotcom ka filluar të sulmojë, duke paditur qeverinë e Zelandës së Re për bastisjen e shtëpisë së tij dhe mbikëqyrjen paraprake.
Dotcom ka ngritur një padi kundër qeverisë, duke kërkuar që të kompensohet me 4.85 milionë dollarë, siç raportohet nga gazeta “The New Zealand Herald”. Padia ishte ngritur në fillim të vitit, por është bërë publike këtë javë.
Dotcom dëshiron të kompensohet për sulmin, në të cilin ai dhe shokët e tij u arrestuan nga policia lokale, në emër të qeverisë amerikane më 20 Janar 2012. Operacioni i diskutueshëm u parapri nga shërbimi sekret i vendit, Byroja Qeveritare e Sigurisë së Komunikimit.
Në fillim të këtij viti, Gjykata e Apelit në Zelandë të Re i dha Dotcom të drejtën për të paditur, pas vendimit se mbikëqyrja ishte e paligjshme. Për Dotcom, kjo padi është një shans për t’i treguar botës se SHBA-ja ka spiunuar mbi të, duke përdorur mjete të bëra publike nga Edward Snowden.
(Herë të lexuara: 192)
als_Latn als_Latn als_Latn als_Latn als_Latn